L 12/20
HR
Službeni list Europske unije
13.1.2023.
(41)
Budući da su se neki od tih čimbenika koji su se pozitivno kretali u 2017. promijenili u 2018. (vidjeti u nastavku najnoviji razvoj događaja i očekivane rezultate u pogledu cijena čelika i sirovina te očekivana kretanja potrošnje) u situaciji u kojoj se očekivalo da će se pritisak uvoza povećati u pogledu obujma i cijena, učinak na financijsko stanje industrije Unije bio bi negativan.
(42)
Drugim riječima, iako se industrija Unije mogla djelomično oporaviti zahvaljujući kumuliranom pozitivnom kretanju niza ključnih čimbenika na tržištu i sporijeg povećanja uvoza 2017.
u usporedbi s prethodnim godinama (51), negativan zaokret većine tih čimbenika krajem 2018. nužno bi doveo do pogoršanja stanja industrije Unije u okolnostima stalnog povećanja pritiska uvoza, koji zbog njegovih razmjera i očekivanog prevladavajućeg tržišnog konteksta Unija ovog puta ne bi mogla izdržati.
Zbog toga je stanje industrije Unije na kraju razdoblja ispitnog postupka bilo osjetljivo na daljnji nagli porast uvoza.
1.2.2.
Uloga mjera trgovinske zaštite Unije u stanju industrije Unije 2017.
(43)
U ovom odjeljku Komisija pruža potrebna dodatna objašnjenja i popratne podatke o ulozi mjera trgovinske zaštite u djelomičnom oporavku industrije Unije u 2017.
(44)
U tu je svrhu Komisija najprije odabrala mjere uvedene 2015. i 2016. jer je smatrala da bi to bile mjere čiji bi se učinci mogli djelomično pripisati rezultatima industrije Unije 2017.
(52) Stoga je na temelju tih parametara Komisija prije 2017.
uvela šest mjera trgovinske zaštite na uvoz iz kategorija proizvoda na koje se naknadno primjenjivala zaštitna mjera (53).
(45)
Te su mjere bile sljedeće (54): Provedbena uredba Komisije (EU) 2015/501 (55), Provedbena uredba Komisije (EU) 2016/181 (56), Provedbena uredba Komisije (EU) 2016/1778 (57), Provedbena uredba Komisije (EU) 2016/113 (58), Provedbena uredba Komisije (EU) 2016/1777 (59) i Provedbena uredba Komisije (EU) 2017/969 (60).
(51) Ukupni uvoz povećao se za oko milijun tona, a njegov se tržišni udio povećao sa 17,9 % na 18,1 % od 2016. do 2017., što je manje nego povećanje u odnosu na prethodnu godinu u apsolutnom i relativnom smislu.
(52) U tom je pogledu Komisija primjerice smatrala da je mjera trgovinske zaštite iz 2013. uvedena previše davno da bi bila povezana s boljim rezultatima Unije u 2017. te da odabrane mjere stoga predstavljaju točniju i prikladniju osnovu za analizu.
(53) Opseg mjere trgovinske zaštite za određeni proizvod, u smislu obuhvaćenih oznaka KN, u nekim slučajevima možda ne odgovara u potpunosti definiciji proizvoda u odgovarajućoj kategoriji proizvoda na koju se primjenjuje zaštitna mjera, zbog čega je ova ocjena približna.
(54) Upućivanja se odnose na uredbe kojima se uvodi privremena mjera jer se pretpostavljalo da pristojba (privremena ili konačna) u praksi ima sličan učinak na količine kojima se trguje sve dok je na snazi.
U svim tim slučajevima ispitni postupak doveo je do uvođenja konačne mjere.
(55) Provedbena uredba Komisije (EU) 2015/501 оd 24. ožujka 2015. o uvođenju privremene antidampinške pristojbe na uvoz hladnovaljanih ravnih proizvoda od nehrđajućeg čelika podrijetlom iz Narodne Republike Kine i Tajvana, SL L 79, 25.3.2015., str. 23.
(56) Provedbena uredba Komisije (EU) 2016/181 оd 10. veljače 2016. o uvođenju privremene antidampinške pristojbe na uvoz određenih hladnovaljanih plosnatih čeličnih proizvoda podrijetlom iz Narodne Republike Kine i Ruske Federacije, SL L 37, 12.2.2016., str. 1. (57) Provedbena uredba Komisije (EU) 2016/1778 оd 6. listopada 2016. o uvođenju privremene antidampinške pristojbe na uvoz određenih toplovaljanih plosnatih proizvoda od željeza, nelegiranog čelika ili drugog legiranog čelika podrijetlom iz Narodne Republike Kine, SL L 272, 7.10.2016., str. 33.
(58) Provedbena uredba Komisije (EU) 2016/113 od 28. siječnja 2016. o uvođenju privremene antidampinške pristojbe na uvoz čeličnih šipki visoke otpornosti na zamor za armirani beton podrijetlom iz Narodne Republike Kine, SL L 23, 29.1.2016., str. 16.
(59) Provedbena uredba Komisije (EU) 2016/1777 od 6. listopada 2016. o uvođenju privremene antidampinške pristojbe na uvoz određenih teških ploča od nelegiranog ili drugog legiranog čelika podrijetlom iz Narodne Republike Kine, SL L 272, 7.10.2016., str. 5.
(60) Provedbena uredba Komisije (EU) 2017/969 оd 8. lipnja 2017. o uvođenju konačnih kompenzacijskih pristojbi na uvoz određenih toplovaljanih plosnatih proizvoda od željeza, nelegiranog čelika ili drugoga legiranog čelika podrijetlom iz Narodne Republike Kine i izmjeni Provedbene uredbe Komisije (EU) 2017/649 o uvođenju konačne antidampinške pristojbe na uvoz određenih toplovaljanih plosnatih proizvoda od željeza, nelegiranog čelika ili drugoga legiranog čelika podrijetlom iz Narodne Republike Kine, SL L 146, 9.6.2017., str.
17.